Mastigophora kalebu makhluk sing urip kanthi cara heterotrof. Mastigophora sing njupuk molekul orgabik saka lingkungané utawa mangsané kanthi cara fagositosis. Mastigophora obah nganggo wulu cambuk utawa flagela. Padatan urip minangka sèl solitèr, nanging ana sawatara jinis sing urip kanthi cara koloni. Mastigophora ana sing urip bébas lan ana uga sing mbentuk simbiosis karo makhluk urip liyané. Tuladhané, Trichonympha campanula sing urip ing usus rayap lan ngéwangi rayap ngurai molekul selulosa kayu. Tuladha liya sing mbebayani ya iku Trypanosoma sing nyebabaké penyakit turu ing Afrika lan ditularaké déning cokotan laler tse-tse. Trichomonas vaginalis, nyebabaké penyakit kelamin (trichomoniasis) ing wong wadon lan penyakit saluran kelamin ing wong lanang.[8]